
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 326 

24 Οκτωβρίου 2012 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Αναστολή έκδοσης οικοδομικών αδειών και εκτέλε¬ 
σης οικοδομικών εργασιών σε όλη την περιοχή 

του Δήμου Καλαμαριάς (Ν. Θεσσαλονίκης). 1 

Κήρυξη αναγκαστικής απαλλοτρίωσης και σύσταση 
δουλείας ακινήτων για το έργο «Κατασκευή 2 ου 
κλάδου Κεντρικού Αποχετευτικού Αγωγού (ΚΑΑ) 
Θεσσαλονίκης από το φρεάτιο Φ50 Ν έως την 


εγκατάσταση λυμάτων Θεσσαλονίκης (ΕΕΛΘ).... 2 

Αυτοδίκαιη άρση της αναγκαστικής απαλλοτρίω¬ 
σης που κηρύχθηκε για την κατασκευή του έρ¬ 
γου «Βελτίωση εγκαταστάσεων λιμένα Μεστών 
Χίου». 3 


ΑΠΟΦΑΣΕΙ Σ 

Αριθμ. 49724 (1) 


Αναστολή έκδοσης οικοδομικών αδειών και εκτέλεσης 
οικοδομικών εργασιών σε όλη την περιοχή του Δή¬ 
μου Καλαμαριάς (Ν. Θεσσαλονίκης). 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 4 του ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη 
και σχετικές ρυθμίσεις» (Α' 33). 

2. Τις διατάξεις της παρ. 10 του άρθρου 4 του 
ν.2508/1997 «Βιώσιμη οικιστική ανάπτυξη των πόλεων 
και οικισμών της χώρας και άλλες διατάξεις» (Α' 124). 

3. Τις διατάξεις του ν. 1561/1985 «Ρυθμιστικό Σχέδιο και 
Πρόγραμμα Προστασίας Περιβάλλοντος Θεσσαλονίκης 
(Α' 148). 

4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ/τος 63/2005 (Α' 98). 

5. Την υπ’ αριθμ. Υ46/6-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Σταύρου Καλαφάτη» (Β' 2101). 

6. Την 393/2012 γνωμοδότηση του Δημοτικού Συμβου¬ 
λίου Δήμου Καλαμαριάς. 


7. Την Ε.Η.Δ./συν.17/1-10-2012 γνωμοδότηση της Εκτε¬ 
λεστικής Επιτροπής Οργανισμού Θεσσαλονίκης. 

8. Το 40301/3-10-2012 έγγραφο του Δήμου Καλαμαριάς 
ν. Θεσσαλονίκης. 

9. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α, αποφασίζουμε: 

1. Αναστέλλεται για τρεις (3) μήνες η έκδοση οικοδομι¬ 
κών αδειών και εκτέλεση οικοδομικών εργασιών σε όλη 
την περιοχή του Δήμου Καλαμαριάς (ν.Θεσσαλονίκης). 

2. Της παραπάνω αναστολής εξαιρούνται: 

α. Οικοδομικές άδειες και εργασίες που εκτελούνται 
με χρηματοδότηση από Ευρωπαϊκά προγράμματα. 

β. Επισκευές μνημείων. 

γ. Οικοδομικές άδειες και εργασίες των παρ. Ια, 1ε, 
Ιστ και παρ. 2, 3 και 4 του άρθρου 4 του ν. 4067/2012 
«Νέος Οικοδομικός Κανονισμός» (Α' 79). 

δ. Οικοδομικές εργασίες οι οποίες εκτελούνται με 
νομίμως χορηγηθείσες άδειες, σε οικόπεδα στα οποία 
δεν επέρχεται καμία πολεοδομική μεταβολή από την 
υπό έγκριση πρόταση αναθεώρησης. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2012 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 
-♦- 

Αριθμ. 6589 (2) 

Κήρυξη αναγκαστικής απαλλοτρίωσης και σύσταση δου¬ 
λείας ακινήτων για το έργο «Κατασκευή 2 ου κλάδου 
Κεντρικού Αποχετευτικού Αγωγού (ΚΑΑ) Θεσσαλο¬ 
νίκης από το φρεάτιο Φ50 Ν έως την εγκατάσταση 
λυμάτων Θεσσαλονίκης (ΕΕΛΘ). 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν.2882/2001 (ΦΕΚ 17/Α'/6-2-2001) 
«Κώδικας Αναγκαστικών Απαλλοτριώσεων Ακινήτων» 
και ιδίως του άρθρου 1 αυτού. 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


2. Τις διατάξεις του Ν.2985/2002 (ΦΕΚ 18/Α74-2-2002) 
«Προσαρμογή του Κώδικα Αναγκαστικών Απαλλοτριώ¬ 
σεων στο Σύνταγμα». 

3. Τις διατάξεις του Ν.4070/2012 (ΦΕΚ 82/Α'/10-4-12) 
«Ρυθμίσεις Ηλεκτρονικών Επικοινωνιών, Μεταφορών, 
Δημοσίων Έργων και άλλες διατάξεις» και ειδικότερα 
το Μέρος Δ’ αυτού, περί τροποποιήσεων του Κώδικα 
Αναγκαστικών Απαλλοτριώσεων και άλλες διατάξεις. 

4. Τις διατάξεις του άρθρου 33 του Ν.Δ.3381/1958 (ΦΕΚ 
181/Α'/30-10-1958) «Περί Έργων Εγγείων Βελτιώσεων» 
που επιτρέπουν την απαλλοτρίωση και σύσταση δου¬ 
λείας για λόγους δημόσιας ωφέλειας. 

5. Τις διατάξεις του Π.Δ.30/2007 (ΦΕΚ 28/Α720-2-2007) 
«Τροποποίηση των Διατάξεων που αφορούν την ΕΥΔΕ 
για την εκτέλεση του έργου αποχέτευσης και επεξερ¬ 
γασίας λυμάτων μείζονος Θεσσαλονίκης». 

6. Τις διατάξεις του Ν.3852/2010 (ΦΕΚ 87 /Α72010) «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» και ειδι¬ 
κότερα το άρθρο 283 παρ.4. 

7. Την υπ’ αριθμ. οικ. 198531/20-4-0211 ΚΥΑ, η οποία 
τροποποιεί τους περιβαλλοντικούς όρους της Κ.Υ.Α. 
106129/2006 για την Εγκατάσταση Επεξεργασίας Λυ¬ 
μάτων Θεσσαλονίκης (ΕΕΛΘ), που βρίσκεται στην πε¬ 
ριοχή της Σίνδου Ν. Θεσσαλονίκης, όσον αφορά στην 
κατασκευή 2ου κλάδου Κεντρικού Αποχετευτικού Αγω¬ 
γού από το φρεάτιο Φ50Ν έως την εγκατάσταση λυμά¬ 
των Θεσσαλονίκης (ΕΕΛΘ), τη διαχείριση της λάσπης 
και ανανέωση των περιβαλλοντικών όρων της ΚΥΑ 
141937/2005 για τη διάθεση επεξεργασμένων λυμάτων 
για άρδευση από την ΕΕΛ Θεσ/νικης. 

8. Την υπ’ αριθμ. οικ. 1318/30-5-2011 Απόφαση της 
Ε.Υ.Δ.Ε/Υδρευσης - Αποχέτευσης και Επεξεργασίας 
Λυμάτων Μείζονος Περιοχής Θεσσαλονίκης έγκρισης 
του κτηματολογίου του έργου του θέματος. 

9. Το υπ’ αριθμ. 1897/18-9-2012 έγγραφο της Ε.Υ.Δ.Ε. 
Ύδρευσης - Αποχέτευσης και Επεξεργασίας Λυμάτων 
Μείζονος Περιοχής Θεσσαλονίκης και τη συνημμένη 
Απόφαση Υπ.ΥΠΟ.ΜΕ.ΔΙ. ένταξης έργων στο ΠΔΕ 2012, 
σύμφωνα με τα οποία η δαπάνη για τις απαλλοτριώ¬ 
σεις του έργου του θέματος θα βαρύνουν τις πιστώσεις 
του ενάριθμου έργου 2007ΣΕ07630001 της ΣΑΕ 076/3 
«Επέκταση και Ολοκλήρωση Βιολογικής Επεξεργασίας 
Λυμάτων Θεσσαλονίκης Στάδιο III (Απαλλοτριώσεις)» 
ύψους 2.000.000 ευρώ. 

10. Τα υπ’ αριθμ. οικ. 1516/23-6-2011,1249 σχετ. 1153/2011, 
1031/28-4-2011, 1359/26-6-2009, 1179/4-6-2009, 468/26-2- 
2009 έγγραφα της Ε.Υ.Δ.Ε.Ύδρευσης - Αποχέτευσης και 
Επεξεργασίας Λυμάτων Μείζονος Περιοχής Θεσσαλονί¬ 
κης προς την Κτηματική Υπηρεσία Ν.Θεσσαλονίκης, με 
τα οποία προτείνεται η κήρυξη αναγκαστικής απαλλο¬ 
τρίωσης ιδιοκτησιών του έργου του θέματος και διορ¬ 
θώνονται - επικαιροποιούνται - συμπληρώνονται οι προ¬ 
ϋποθέσεις κήρυξης της (άρθρου 3 του Ν.2882/2001). 

11. Το υπ’ αριθμ. 3700/15-6-2011 έγγραφο της Κτημα¬ 
τικής Υπηρεσίας Ν. Θεσσαλονίκης προς την ΔΤΕ/ΠΚΜ, 
με το οποίο διαβιβάστηκε η από 6-3-2012 Εισήγησή της 
για την προτεινόμενη κήρυξη της απαλλοτρίωσης του 
θέματος. 

12. Το υπ’ αριθμ. 248006/οικ.7554/5-7-2012 έγγραφο 
της ΔΤΕ/ΠΕ Θεσσαλονίκης και τη συνημμένη εισήγηση 
του Δ/ντή της. 


13. Την υπ’ αριθμ. οικ. 5295/16-7-2012 απόφαση του 
Προϊσταμένου της Γεν. Διεύθυνσης Χωροταξικής και 
Περιβαλλοντικής Πολιτικής/ΑΔΜΘ ορισμού εισηγήτριας 
Υπηρεσίας για τη σύνταξη σχεδίων αποφάσεων κήρυ¬ 
ξης αναγκαστικής απαλλοτρίωσης ακινήτου, σύμφωνα 
με τις διατάξεις του Ν.2882/2001 (ΦΕΚ 17/Α76-2-2001) 
«Κώδικας Αναγκαστικών Απαλλοτριώσεων Ακινήτων», 
αποφασίζει: 

Α. Αναγκαστική απαλλοτρίωση ακινήτων για λόγους 
δημόσιας ωφέλειας για το έργο: «Κατασκευή 2 ου κλάδου 
Κεντρικού Αποχετευτικού Αγωγού (ΚΑΑ) Θεσσαλονίκης 
από το φρεάτιο Φ50 Ν έως την εγκατάσταση λυμάτων 
Θεσσαλονίκης (ΕΕΛΘ)» συνολικής έκτασης 1.712,27 τ.μ. 
και εικονίζεται με κλίμακα 1:500 στα κτηματολογικά 
διαγράμματα και στους αντίστοιχους κτηματολογικούς 
πίνακες που συντάχθηκαν από τη Σύμπραξη Γραφεί¬ 
ων Μελετών: (1) ΕΞΑΡΧΟΥ ΝΙΚΟΛΟΠΟΥΛΟΥ ΜΠΕΝ- 
ΣΑΣΣΩΝ-ΣΥΜΒΟΥΛΟΙ ΜΗΧΑΝΙΚΟΙ Ε.Π.Ε. (2) ΒΙΚΤΩΡΙΑ 
ΠΑΠΠΑ-ΥΔΡΙΩΤΗ και (3) ΓΕΩΡΓΙΟΣ ΔΙΔΑΣΚΑΛΟΥ, όπως 
αυτά αρμοδίως εγκρίθηκαν με την υπ’ αριθμ. οικ. 1318/ 
30-5-2011 Απόφαση της Ε.Υ.Δ.Ε.Ύδρευσης - Αποχέτευ¬ 
σης και Επεξεργασίας Λυμάτων Μείζονος Περιοχής 
Θεσσαλονίκης. 

Η απαλλοτρίωση κηρύσσεται υπέρ της Ε.Υ.Δ.Ε.Ύδρευ- 
σης - Αποχέτευσης και Επεξεργασίας Λυμάτων Μείζο¬ 
νος Περιοχής Θεσσαλονίκης και η δαπάνη θα βαρύνει 
τις πιστώσεις του ενάριθμου έργου 2007ΣΕ07630001 
της ΣΑΕ 076/3 «Επέκταση και Ολοκλήρωση Βιολογι¬ 
κής Επεξεργασίας Λυμάτων Θεσσαλονίκης Στάδιο III 
(Απαλλοτριώσεις)». 

Β. Σύσταση δουλείας για το έργο: «Κατασκευή 2ου 
κλάδου Κεντρικού Αποχετευτικού Αγωγού (ΚΑΑ) Θεσ¬ 
σαλονίκης από το φρεάτιο Φ50 Ν έως την εγκατάσταση 
λυμάτων Θεσσαλονίκης (ΕΕΛΘ)» εκατέρωθεν του άξονα 
του αγωγού συνολικού πλάτους 6,00μ, στα σημεία όπου 
οι 2 αγωγοί (ο παλιός ΚΑΑ και οι υπό κατασκευή νέος 
ΚΑΑ) έχουν παράλληλη πορεία, ενώ στα σημεία όπου οι 
2 αγωγοί χωρίζουν, η ζώνη δουλείας ορίζεται σε πλάτος 
ΙΟ,ΟΟμ εκατέρωθεν του νέου αγωγού. Το συνολικό εμβα¬ 
δόν της έκτασης δουλείας είναι 27.687,57 τ.μ. και εικονί- 
ζεται με κλίμακα 1:500 στα κτηματολογικά διαγράμματα 
και στους αντίστοιχους κτηματολογικούς πίνακες που 
συντάχθηκαν από τη Σύμπραξη Γραφείων Μελετών: (1) 
ΕΞΑΡΧΟΥ ΝΙΚΟΛΟΠΟΥΛΟΥ ΜΠΕΝΣΑΣΣΩΝ-ΣΥΜΒΟΥΛΟΙ 
ΜΗΧΑΝΙΚΟΙ Ε.Π.Ε. (2) ΒΙΚΤΩΡΙΑ ΠΑΠΠΑ-ΥΔΡΙΩΤΗ και (3) 
ΓΕΩΡΓΙΟΣ ΔΙΔΑΣΚΑΛΟΥ, όπως αυτά αρμοδίως εγκρί- 
θηκαν με την υπ’ αριθμ. οικ. 1318/30-5-2011 Απόφαση 
της Ε.Υ.Δ.Ε.Ύδρευσης - Αποχέτευσης και Επεξεργασίας 
Λυμάτων Μείζονος Περιοχής Θεσσαλονίκης. 

Το περιεχόμενο της δουλείας συνίσταται στα κάτωθι: 

Σύσταση δουλείας διέλευσης και κατά περίπτωση 
χρήσης (συντήρησης και συμπληρωματικών εργασιών 
στον αγωγό κ,λπ.) υπό τους εξής όρους: 

1. Απαγόρευση κατασκευής οποιουδήποτε κτίσματος 
ή εγκατάστασης υπογείου. 

2. Απαγόρευση κατασκευής βόθρων, υπονόμων και 
πάσης φύσεως εγκαταστάσεων δυνάμενων να έχουν 
δυσμενή επίδραση επί του αγωγού ή του ύδατος, ως 
και καλλιέργειας παντός είδος δένδρων. 

3. Απαγόρευση διέλευσης οποιουδήποτε οχήματος 
μικτού βάρους άνω των σαράντα (401η) τόνων. 



ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

4. Απαγόρευση κατασκευής οδού πλην των περιπτώ¬ 
σεων αναγκαστικών διασταυρώσεων με τον αγωγό υπό 
τον όρο λήψεως όλων των προστατευτικών μέτρων του 
αγωγού και κατόπιν έγκρισης της ΕΥΔΕ. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Θεσσαλονίκη, 24 Σεπτεμβρίου 2012 

Ο Γενικός Γραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθμ. 7017 (3) 

Αυτοδίκαιη άρση της αναγκαστικής απαλλοτρίωσης που 
κηρύχθηκε για την κατασκευή του έργου «Βελτίωση 
εγκαταστάσεων λιμένα Μεστών Χίου». 

Ο ΠΕΡΙΦΕΡΕΙΑΡΧΗΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν.2882/2001 (ΦΕΚ 17/τ. Α76-02- 

2001) «Κώδικας Αναγκαστικών Απαλλοτριώσεων» όπως 
ισχύει μετά τις τροποποιήσεις με το Ν.4070/2012 (ΦΕΚ 
82/τ. Α'/10-04-2012). 

2. Τις διατάξεις του Ν.2985/2002 (ΦΕΚ 18/τ. Α704-02- 

2002) «Προσαρμογή του Κώδικα Αναγκαστικών Απαλ¬ 
λοτριώσεων στο Σύνταγμα». 

3. Την υπ’ αριθμ. Δ6Α1104503ΕΞ 2011/21-7-2011 (ΦΕΚ 
1670/τ. Β727-07-2011) Κ.Υ.Α. των Υπουργών Διοικητικής 
Μεταρρύθμισης και Ηλεκτρονικής Διακυβέρνησης και 
Οικονομικών «Εναρξη λειτουργίας της Γενικής Γραμ¬ 
ματείας Δημόσιας Περιουσίας». 

4. Τις διατάξεις του άρθρου 163 παρ. ε του Ν. 3852/2010 
(ΦΕΚ 87/τ. Α707-06-2010) «Νέα αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης» σε συνδυασμό με αυτές της παρ. 
1 του άρθρου 140 του Ν. 4070/2012. 

5. Τις διατάξεις του άρθρου 159 παρ. 1β του Ν. 3852/2010 
(ΦΕΚ 87/τ. Α707-06-2010) «Νέα αρχιτεκτονική της Αυ¬ 
τοδιοίκησης και της Αποκεντρωμένης Διοίκησης -Πρό¬ 
γραμμα Καλλικράτης». 

6. Την με α/α 242/2007 απόφαση της Νομαρχιακής 
Επιτροπής β' της Νομαρχιακής Αυτοδιοίκησης Χίου με 
την οποία εγκρίθηκαν ο κτηματολογικός πίνακας και το 
κτηματολογικό διάγραμμα της εν λόγω έκτασης. 

7. Την υπ’ αριθμ. 6/2009 (δημοσιεύτηκε στις 31-3-2009) 
απόφαση του Μονομελούς Πρωτοδικείου Χίου με την 
οποία αναγνωρίσθηκαν οι δικαιούχοι και καθορίστηκε η 
προσωρινή τιμή μονάδας της εν λόγω απαλλοτρίωσης. 

8. Την υπ’ αριθμ. 151/2010 απόφαση του Εφετείου Αιγαί¬ 
ου με την οποία καθορίστηκε η οριστική τιμή μονάδας 
της εν λόγω απαλλοτρίωσης. 

9. Το άρθρο 11 παρ. I του Ν.2882/01 σύμφωνα με το 
οποίο η κηρυχθείσα αναγκαστική απαλλοτρίωση αί¬ 
ρεται αυτοδικαίως εάν δεν συντελεσθεί, δηλ. αν δεν 
καταβληθεί η αποζημίωση ή δεν δημοσιευτεί στο ΦΕΚ 
η παρακατάθεση της αποζημίωσης εντός δεκαοκτώ 
μηνών από τη δημοσίευση της απόφασης προσωρινού 
καθορισμού της αποζημιώσεως 


10. Το γεγονός ότι ήδη έχει παρέλθει χρονικό διάστη¬ 
μα πλέον των 2 ετών από τη δημοσίευση της απόφασης 
του Μονομελούς Πρωτοδικείου Χίου για τον προσωρινό 
προσδιορισμό της αποζημίωσης (ημ/νία δημοσίευσης 
31-3-2009) χωρίς να έχει έως σήμερα παρακατατεθεί 
νομίμως η δικαστικώς ορισθείσα αποζημίωση στο Τα¬ 
μείο Παρακαταθηκών και Δανείων. 

11. Το άρθρο 163 στ. και ε του Ν.3852/10) σύμφωνα με 
το οποίο αρμόδια αρχή για να εκδώσει πράξη μερικής 
ανάκλησης αναγκαστικής απαλλοτρίωσης είναι αυτή 
που την κήρυξε ήτοι το Περιφερειακό Συμβούλιο ως 
συνέχεια του Νομαρχιακού Συμβουλίου που την κήρυξε 
στη συγκεκριμένη περίπτωση .13. 

12. Το άρθρο 11 παρ.3 του Ν.2882/01 σύμφωνα με το 
οποίο η αρμόδια για την κήρυξη της απαλλοτρίωσης 
αρχή υποχρεούται να εκδώσει βεβαιωτική πράξη για την 
επελθούσα αυτοδίκαιη άρση της απαλλοτρίωσης η οποία 
δημοσιεύεται στην Εφημερίδα της Κυβερνήσεως. 

13. Την με αριθμό 169/2011 απόφαση του Περιφερειακού 
Συμβουλίου της Περιφέρειας Βορείου Αιγαίου με την 
οποία εγκρίθηκε έκδοση πράξεως βεβαιώσεως της ήδη 
επελθούσας αυτοδίκαιης άρσης της αναγκαστικής απαλ¬ 
λοτρίωσης που κηρύχθηκε με την με αριθμό 47/17-3-2008 
απόφαση του Νομαρχιακού Συμβουλίου Χίου υπέρ της 
Νομαρχιακής Αυτοδιοίκησης Χίου, για λόγους δημοσίας 
ωφέλειας και ειδικότερα για την κατασκευή του έργου 
«Επέκταση της χερσαίας ζώνης του λιμένος Μεστών στα 
πλαίσια του έργου Βελτίωση λιμενικών εγκαταστάσεων 
Μεστών Ν. Χίου» συνολικής εδαφικής εκτάσεως 3.395,42 
τ.μ. κείμενης στο λιμένα Μεστών και εντός των διοικη¬ 
τικών ορίων της Δημοτικής Ενότητας Μαστιχοχωρίων 
του Δήμου Χίου - Νομού Χίου, αποφασίζουμε: 

Την αυτοδίκαιη άρση της αναγκαστικής απαλλοτρί¬ 
ωσης που κηρύχθηκε με την με αριθμό 47/17-3-2008 
απόφαση του Νομαρχιακού Συμβουλίου Χίου υπέρ της 
Νομαρχιακής Αυτοδιοίκησης Χίου, για λόγους δημοσίας 
ωφέλειας και ειδικότερα για την κατασκευή του έργου 
«Επέκταση της χερσαίας ζώνης του λιμένος Μεστών στα 
πλαίσια του έργου Βελτίωση λιμενικών εγκαταστάσεων 
Μεστών Ν. Χίου» συνολική ς εδαφικής εκτάσεως 3.395,42 
τ.μ. κείμενης στο λιμένα Μεστών και εντός των διοικη¬ 
τικών ορίων της Δημοτικής Ενότητας Μαστιχοχωρίων 
του Δήμου Χίου - Νομού Χίου, όπως απεικονίζεται στον 
από της 30 ης Οκτωβρίου 2007 κτηματολογικό πίνακα 
και στο από τον Οκτώβριο 2007 και υπό κλίμακα 1:500, 
κτηματολογικό διάγραμμα που συντάχθηκαν υπό του 
Τοπογράφου Μηχανικού, Ιωάννη Κρητικού και ελέγχθη¬ 
καν και θεωρήθηκαν από την Δ/νση Τεχνικών Υπηρεσιών 
της Νομαρχιακής Αυτοδιοίκησης Χίου και εγκρίθηκαν με 
την με αα 242/2007 απόφαση της Νομαρχιακής Επιτρο¬ 
πής β’ της Νομαρχιακής Αυτοδιοίκησης Χίου. 

Η απόφαση αυτή να δημοσιευθεί στη Εφημερίδα της 
Κυβερνήσεως με μέριμνα της Δ/νσης Τ εχνικών Έργων 
της Π. Ε Χίου η οποία και αναλαμβάνει την ανάρτηση 
της παρούσας στο διαδίκτυο μετά τη δημοσίευση. 

Χίος, 4 Οκτωβρίου 2012 

Ο Περιφερειάρχης 
ΑΘΑΝΑΣΙΟΣ ΓΙΑΚΑΛΗΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α,Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α,Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήϋρ://νννννν.βί. 9 Γ - β-πιαΜ: ννβόπΐ3δίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































